Skaidrojums par konsolidētā kopbudžeta izpildi

# Vispārīgie principi

Budžeta izpildes pārskati sagatavoti atbilstoši likumam “Par valsts budžetu 2024. gadam un budžeta ietvaru 2024., 2025. un 2026. gadam,” Ministru kabineta 27.12.2005. noteikumiem Nr. 1032 “Noteikumi par budžetu ieņēmumu klasifikāciju”, Ministru kabineta 27.12.2005. noteikumiem Nr. 1031 “Noteikumi par budžetu izdevumu klasifikāciju atbilstoši ekonomiskajām kategorijām”, Ministru kabineta 13.12.2005. noteikumiem Nr. 934 “Noteikumi par budžetu izdevumu klasifikāciju atbilstoši funkcionālajām kategorijām” un Ministru kabineta 22.11.2005. noteikumiem Nr. 875 “Noteikumi par budžetu finansēšanas klasifikāciju” un citiem normatīvajiem aktiem, kas nosaka budžeta izstrādāšanas kārtību.

Pārskatā par konsolidētā kopbudžeta izpildi uzrāda valsts budžeta un pašvaldību budžetu izpildi 2024. gadā. Tajā ir apkopoti pārskata gada budžeta ieņēmumi, izdevumi, kā arī finansēšanas darījumi atbilstoši naudas plūsmas principam.

Pārskatu par konsolidētā kopbudžeta izpildi (turpmāk – pārskats) veido, apkopojot un konsolidējot valsts un pašvaldību konsolidēto budžetu izpildes pārskatus.

# Konsolidētā kopbudžeta izpilde

## Ieņēmumi

2024. gadā kopbudžeta ieņēmumi sasniedza 17 171,1 milj. *euro*, kas salīdzinājumā ar 2023. gada ieņēmumiem ir par 1 543,1 milj. *euro* jeb 9,87 % vairāk, bet par 380 milj. *euro* jeb 2,16 % mazāk nekā bija plānots[[1]](#footnote-1) saņemt.

Kopbudžeta ieņēmumi – **17 171 050 656** *euro*

Konsolidētā kopbudžeta ieņēmumu dinamika pa gadiem attēlota 5.1. attēlā.

5.1. attēls. Kopbudžeta ieņēmumu sturktūra 2015. – 2024. gads (milj. euro)

Kopbudžeta ieņēmumu struktūrā 2024. gadā pārsvarā ir nodokļu ieņēmumi – 79,1 %, pārējie ieņēmumi ir 20,9 % (skatīt 5.2. attēlu).

5.2. attēls.Kopbudžeta ieņēmumu struktūra 2024. gadā

2024. gadā nodokļu ieņēmumi ir 13 583,5 milj. *euro* vērtībā, kas salīdzinājumā ar 2023. gada nodokļu ieņēmumiem ir par 983,1 milj. *euro* jeb 7,80 % vairāk un par 287,5 milj. *euro* jeb 2,07 % mazāk nekā budžeta plānā.

Nodokļu ieņēmumi – **13 583 512 557***euro*

2024. gada kopbudžeta nodokļu ieņēmumu struktūru veido (skatīt 5.3. attēlu):

* sociālās apdrošināšanas iemaksas – 4 398,2 milj. *euro* vērtībā, t.sk. iemaksas Valsts fondēto pensiju shēmā uzrādītas 846,7 milj. *euro* vērtībā,
* pievienotās vērtības nodoklis – 3 882,4 milj. *euro* vērtībā,
* ienākuma nodokļi – 3 530,4 milj. *euro* vērtībā,
* akcīzes nodoklis – 1 190,8 milj. *euro* vērtībā,
* īpašuma nodokļi – 237,3 milj. *euro* vērtībā,
* nodokļi atsevišķām precēm un pakalpojumu veidiem – 190,1 milj. *euro* vērtībā,
* muitas nodoklis – 62,3 milj. *euro* vērtībā,
* ieņēmumi, kas iemaksāti vienotajā nodokļu kontā – 25.9 milj. *euro* vērtībā,
* nodokļi un maksājumi par tiesībām lietot atsevišķas preces – 66,1 milj. *euro* vērtībā.

5.3. attēls. Kopbudžeta nodokļu ieņēmumu struktūra 2024. gadā

Nenodokļu ieņēmumi pārskata gadā ir 7,09 % no kopbudžeta ieņēmumiem. Lielāko daļu nenodokļu ieņēmumu veido ieņēmumi no uzņēmējdarbības un īpašuma – 656,6 milj. *euro* vērtībā jeb 53,92 % no nenodokļu ieņēmumiem. Pārējo nenodokļu ieņēmumu daļu veido (skatīt 5.4. attēlu):

Nenodokļu ieņēmumi – **1 217 792 009** *euro*

* valsts (pašvaldību) nodevas un kancelejas nodevas 263,9 milj. *euro* vērtībā jeb 21,67 % no nenodokļu ieņēmumiem,
* pārējie nenodokļu ieņēmumi 84,8 milj. *euro* vērtībā jeb 6,96 % no nenodokļu ieņēmumiem,
* naudas sodi un sankcijas 55,7 milj. *euro* vērtībā jeb 4,58 % no nenodokļu ieņēmumiem,
* ieņēmumi no valsts (pašvaldības) īpašuma iznomāšanas, pārdošanas un no nodokļu maksājumu pamatparāda kapitalizācijas 51,7 milj. *euro* vērtībā jeb 4,24 % no nenodokļu ieņēmumiem,
* citi Valsts sociālās apdrošināšanas aģentūras un pārējie speciālā budžeta ieņēmumi 105,1 milj. *euro* vērtībā jeb 8,63 % no nenodokļu ieņēmumiem.

5.4. attēls. Nenodokļu ieņēmumu struktūra 2023. gadā un 2024. gadā (milj. euro)

Ieņēmumi no budžeta iestāžu sniegtajiem maksas pakalpojumiem un citiem pašu ieņēmumiem 2024. gada kopbudžetā ir 531,9 milj. *euro* vērtībā. Salīdzinot ar 2023. gadu, tie ir palielinājušies par 48,1 milj. *euro* jeb par 9,94 %.


Ārvalstu finanšu palīdzības ieņēmumi 2024. gadā kopbudžetā ir 1 835,8 milj. *euro* vērtībā. Salīdzinot ar 2023. gadu, tie ir palielinājušies par 357,6 milj. *euro* jeb par 24,19 %.

Ziedojumu un dāvinājumu ieņēmumi 2024. gadā kopbudžetā ir 1,8 milj. *euro* vērtībā. Salīdzinot ar 2023. gadu, tie ir samazinājušies par 0,0013 milj. *euro* jeb par 0,07%. Lielākos ziedojumu un dāvinājumu ieņēmumus veido juridisko personu ziedojumi, kas 2024. gada kopbudžetā ir 1,3 milj. *euro* vērtībā.

## Izdevumi

Kopbudžeta izdevumi – **17 871 408 764** *euro*

2024. gada kopbudžeta izdevumi ir 17 871,4 milj. *euro* vērtībā. Uzturēšanas izdevumi ir 16 321,4 milj. *euro* jeb 91,33 % no kopbudžeta izdevumiem. Kapitālajiem izdevumiem izmantoti 1 550 milj. *euro* jeb 8,67 % no kopējiem kopbudžeta izdevumiem. Konsolidētā kopbudžeta izdevumi pa gadiem attēloti 5.5. attēlā.

5.5. attēls. Kopbudžeta izdevumu struktūra 2015 – 2024. g. (milj. euro)

Kopbudžeta izdevumi pārskata gadā ir palielinājušies par 913,5 milj. *euro* jeb par 5,39 %, salīdzinot ar 2023. gadu, un veikti par 2 099,5 milj. *euro* jeb 10,51 % mazāk nekā bija plānots. Uzturēšanas izdevumi pārskata gadā palielinājušies par 820,9 milj. *euro* jeb par 5,30 %, salīdzinot ar 2023. gadu, un veikti par 1 660,7 milj. *euro* jeb 9,24 % mazāk nekā bija plānots. Kapitālie izdevumi pārskata gadā palielinājušies par 92,5 milj. *euro* jeb par 6,35 %, salīdzinot ar 2023. gadu, un veikti par 438,8 milj. *euro* jeb 22,06% mazāk nekā bija plānots (skatīt 5.6. attēlu).

Uzturēšanas izdevumu struktūrā (skatīt 5.7. attēlu) lielāko īpatsvaru veido kārtējie izdevumi 6 215,5 milj. *euro* vērtībā jeb 38,08 % no uzturēšanas izdevumiem un 34,78 % no kopbudžeta izdevumiem. 2024. gadā atlīdzībai tērēts 4 083,9 milj. *euro* jeb 25.02 % no uzturēšanas izdevumiem 22,85 % no kopbudžeta izdevumiem.

5.6. attēls. Uzturēšanas un kapitālie izdevumi salīdzinājumā ar iepriekšējo pārskata gadu un pārskata gada plānu (milj. euro)

Subsīdiju, dotāciju un sociāla rakstura maksājumu un komepnsāciju izdevumi ir 9 254,3 milj. *euro* vērtībā jeb 56,70 % no uzturēšanas izdevumiem un 51,78 % no kopbudžeta izdevumiem.

**372,0**

**6215,5**

**479,6**

**9 254,3**

5.7. attēls. Uzturēšanas izdevumu struktūra 2024. gadā (milj. euro)

Subsīdiju un dotāciju un sociālo pabalstu izdevumi pārskata gadā ir palielinājušies par 388,7 milj. *euro* jeb 4,38 %, salīdzinot ar 2023. gadu. Subsīdijas, dotācijas un sociālo pabalstu izdevumus veido:

* sociāla rakstura maksājumi un kompensācijas 5 204,1 milj. *euro* vērtībā jeb 31,89 % no uzturēšanas izdevumiem un 29,12 % no kopbudžeta izdevumiem,
* subsīdijas un dotācijas 4 050,2 milj. *euro* vērtībā jeb 24,82 % no uzturēšanas izdevumiem un 22,66 % no kopbudžeta izdevumiem.

# Finansiālā bilance

Finansiālās bilances deficīts

**-700 358 108** *euro*

Pārskata gadā kopbudžeta finansiālās bilances rezultāts ir deficīts 700,4 milj. *euro* vērtībā jeb **1,74% no iekšzemes kopprodukta** (turpmāk – IKP[[2]](#footnote-2)), salīdzinājumam – 2023. gadā kopbudžeta finansiālā bilance bija ar deficītu 1 330,0 milj. *euro*.

Konsolidētā kopbudžeta finansiālās bilances rezultāts pēdējo 10 gadu periodā attēlots 5.8. attēlā.

5.8. attēls. Konsolidētā kopbudžeta finansiālā bilance 2015. – 2024. gadā (milj. euro)

Konsolidētais kopbudžeta finansiālās bilances rezultāts veidojas no valsts budžeta finansiālās bilances rezultāta, kas 2024. gadā ir deficīts 652,0 milj. *euro* vērtībā, un pašvaldību budžeta finansiālās bilances rezultāta, kas 2024. gadā ir deficīts 48,3 milj. *euro* vērtībā. Valsts budžeta un pašvaldību budžeta finansiālās bilances rezultāta ietekmi konsolidētā kopbudžeta finansiālajā bilancē pēdējā desmitgadē attēlota 5.9. attēlā.

5.9. attēls. Valsts budžeta un pašvaldību budžetu finansiālais rezultāts 2015. – 2024. gadā (milj. euro)

# Konsolidācija

Konsolidētajā kopbudžeta izpildē iekļauj katras ministrijas, centrālās valsts iestādes pārskatu, kas iekļauj valsts budžeta iestāžu, no valsts budžeta daļēji finansētu atvasinātu publisku personu un budžeta nefinansētu iestāžu budžeta izpildes pārskatus, un pašvaldības pārskatu, kas iekļauj pašvaldību budžeta iestāžu un kopīgo iestāžu iesniegto budžeta izpildes pārskatu.

Konsolidāciju veic, summējot visus pārskatos uzrādītos rādītājus un izslēdzot izdevumu summas savstarpēji atbilstošos ieņēmumu posteņos, kā arī izslēdzot savstarpējos aizdevumus un aizņēmumus un naudas līdzekļu atlikumu izmaiņas Valsts kases kontos, izslēdzot atbilstošo posteņu mazākās summas.Atšķirības starp darījuma partneru pārskatos uzrādītām savstarpēji atbilstošām pozīcijām galvenokārt veidojas, ja viens darījuma partneris veic budžeta izdevumus pārskata gada pēdējās darba dienās, bet otrs darījuma partneris naudas līdzekļus saņēmis nākamajā pārskata gadā.

Konsolidējot starpbudžetu (valsts konsolidētais budžets un pašvaldību konsolidētais budžets) darījumus, izslēgtas šādas budžeta izpildes pozīcijas:

**Ieņēmu**m**i/ izdevumi** – **1 182 196 300** *euro* vērtībā, t.sk.:

* pakalpojumi (izdevumu ekonomiskās klasifikācijas kods (turpmāk – EKK) 2200, ieņēmumu kodi 8.4.0.0.) – 1 660 696 *euro* vērtībā,
* pārējie procentu maksājumi (izdevumu EKK 4300, ieņēmumu kods 8.4.0.0.) – 70 336 680 *euro* vērtībā,
* pašvaldību uzturēšanas izdevumu transferti valsts budžeta iestādēm (izdevumu EKK 7200, ieņēmumu kodi 12.3.0.0., 19.5.0.0., 19.7.0.0., 21.3.0.0.) – 4 656 006 *euro* vērtībā,
* valsts budžeta uzturēšanas izdevumu transferti citiem budžetiem noteiktam mērķim (izdevumu EKK 7300, ieņēmumu kods 18.6.0.0.) – 18 364 531 *euro* vērtībā,
* pārējie valsts budžeta uzturēšanas izdevumu transferti citiem budžetiem (izdevumu EKK 7400, ieņēmumu kods 18.6.0.0., 21.3.0.0.) – 949 196 462 *euro* vērtībā,
* no valsts budžeta daļēji finansētu atvasinātu publisku personu un budžeta nefinansētu iestāžu uzturēšanas izdevumu transferti pašvaldībām (izdevumu EKK 7800, ieņēmumu kods 17.2.0.0.) – 1 660 990 *euro* vērtībā,
* pašvaldību kapitālo izdevumu transferti (izdevumu EKK 9200, ieņēmumu kodi 19.5.0.0., 19.7.0.0., 12.3.0.0 ) – 4 350 056 *euro* vērtībā,
* valsts budžeta transferti kapitālajiem izdevumiem citiem budžetiem noteiktam mērķim (izdevumu EKK 9500, ieņēmumu kods 18.6.0.0.) – 83 003 869 *euro* vērtībā,
* pārējie valsts budžeta kapitālo izdevumu transferti citiem budžetiem (izdevumu EKK 9700, ieņēmumu kods 18.6.0.0.) – 48 967 010 *euro* vērtībā;

**Finansēšana**, t.sk.:

* naudas līdzekļi un noguldījumi (kods F20010000/ F20020000) – 21 319 366 *euro* vērtībā,
* aizņēmumi/ aizdevumi (kods F40010000/ F40020000) – 40 495 353 *euro* vērtībā.

Gada pārskata 6. tabulā uzrādīta valsts budžeta, no valsts budžeta daļēji finansētu atvasinātu publisku personu budžetu un budžeta nefinansētu iestāžu budžeta izpilde. Informācija par valsts budžeta, no valsts budžeta daļēji finansētu atvasinātu publisku personu budžetu un budžeta nefinansētu iestāžu budžeta izpildi atklāta gada pārskatā no 7. tabulas līdz 19. tabulai.

Gada pārskata 20. tabulā uzrādīta pašvaldību konsolidētā budžeta izpilde (ieskaitot ziedojumus un dāvinājumus). Informācija par pašvaldību konsolidētā budžeta izpildi (ieskaitot ziedojumus un dāvinājumus) atklāta gada pārskatā no 21. tabulas līdz 22. tabulai.

Detalizēta informācija par budžeta izpildi konsolidācijā iesaistītajās vienībās pieejama Valsts kases tīmekļa vietnē [www.kase.gov.lv/](http://www.kase.gov.lv/) Pārskati un tāmes.

1. Saimnieciskā gada plāns ar izmaiņām [↑](#footnote-ref-1)
2. šajā skaidrojumā aprēķinos lietota Centrālās statistikas pārvaldes mājaslapā publicētā 2024. gada IKP vērtība 40 208,4 milj. *euro* faktiskajās cenās [↑](#footnote-ref-2)